CELEX: 32017D1089
Language: da
Date: 2017-06-16 00:00:00
Title: Kommissionens gennemførelsesafgørelse (EU) 2017/1089 af 16. juni 2017 om ændring af bilag II til beslutning 2006/766/EF for så vidt angår optagelsen af den tidligere jugoslaviske republik Makedonien, Georgien og Republikken Kiribati på listen over tredjelande og områder, hvorfra det er tilladt at importere visse fiskevarer til konsum (meddelt under nummer C(2017) 4049) (EØS-relevant tekst. )

20.6.2017   
               
               
                  DA
               
               
                  Den Europæiske Unions Tidende
               
               
                  L 156/34
               
            KOMMISSIONENS GENNEMFØRELSESAFGØRELSE (EU) 2017/1089
      af 16. juni 2017
      om ændring af bilag II til beslutning 2006/766/EF for så vidt angår optagelsen af den tidligere jugoslaviske republik Makedonien, Georgien og Republikken Kiribati på listen over tredjelande og områder, hvorfra det er tilladt at importere visse fiskevarer til konsum
      
         
            (meddelt under nummer C(2017) 4049)
         
      
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (1), særlig artikel 11, stk. 1, og
      ud fra følgende betragtninger:
      
                  (1)
               
               
                  Ved forordning (EF) nr. 854/2004 er der fastsat særlige bestemmelser for tilrettelæggelsen af den offentlige kontrol af animalske produkter. Det fastsættes navnlig, at animalske produkter kun må importeres fra et tredjeland eller en del af et tredjeland, som er opført på en liste, der er udarbejdet i overensstemmelse med nævnte forordning.
               
            
                  (2)
               
               
                  Ved forordning (EF) nr. 854/2004 er det endvidere fastsat, at der ved udarbejdelse og ajourføring af sådanne lister skal tages hensyn til EU-kontroller i tredjelande og garantier fra tredjelandes kompetente myndigheder for så vidt angår opfyldelse af eller ligestilling med Unionens foderstof- og fødevarelovgivning samt dyresundhedsbestemmelser, der er fastsat i Europa-Parlamentets og Rådets forordning (EF) nr. 882/2004 (2).
               
            
                  (3)
               
               
                  Ved Kommissionens beslutning 2006/766/EF (3) er der fastsat lister over tredjelande, der opfylder betingelserne i forordning (EF) nr. 854/2004, og som derfor er i stand til at garantere, at disse produkter opfylder de sundheds- og hygiejnebetingelser, der er fastsat i EU-lovgivningen til beskyttelse af forbrugernes sundhed, og dermed kan eksporteres til Unionen. Navnlig indeholder bilag II til nævnte beslutning en liste over tredjelande og områder, hvorfra import til Unionen af fiskevarer til konsum er tilladt. Listen indeholder desuden oplysninger om restriktioner vedrørende sådan import fra visse tredjelande.
               
            
                  (4)
               
               
                  Den tidligere jugoslaviske republik Makedoniens og Georgiens kompetente myndigheder har anmodet Kommissionen om tilladelse til import af fiskevarer til Unionen. Det er ved EU-kontroller i den tidligere jugoslaviske republik Makedonien og i Georgien blevet dokumenteret, at de kompetente myndigheder giver passende garantier, jf. artikel 48, stk. 3, i forordning (EF) nr. 882/2004. På baggrund af de tilgængelige oplysninger og garantier kan den tidligere jugoslaviske republik Makedonien og Georgien derfor optages på listen i bilag II til beslutning 2006/766/EF vedrørende fiskevarer.
               
            
                  (5)
               
               
                  Republikken Kiribatis kompetente myndigheder har anmodet Kommissionen om tilladelse til import af fiskevarer til Unionen. Republikken Kiribatis kompetente myndigheder har givet skriftlige garantier, der betragtes som passende, jf. artikel 48, stk. 3, i forordning (EF) nr. 882/2004. På baggrund af de tilgængelige oplysninger og garantier kan Republikken Kiribati derfor optages på listen i bilag II til beslutning 2006/766/EF vedrørende fiskevarer.
               
            
                  (6)
               
               
                  Beslutning 2006/766/EF bør derfor ændres.
               
            
                  (7)
               
               
                  Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
               
            VEDTAGET DENNE AFGØRELSE:
      Artikel 1
      I bilag II til beslutning 2006/766/EF indsættes følgende rækker:
      
                  1)
               
               
                  mellem rækken vedrørende Grenada og rækken vedrørende Ghana:
                  
                              »GE
                           
                           
                              Georgien«
                           
                           
                               
                           
                        
            
                  2)
               
               
                  mellem rækken vedrørende Kenya og rækken vedrørende Sydkorea:
                  
                              »KI
                           
                           
                              Republikken Kiribati«
                           
                           
                               
                           
                        
            
                  3)
               
               
                  mellem rækken vedrørende Madagaskar og rækken vedrørende Myanmar:
                  
                              »MK
                           
                           
                              Den tidligere jugoslaviske republik Makedonien (*1)
                              
                           
                           
                               
                           
                        
            Artikel 2
      Denne afgørelse er rettet til medlemsstaterne.
      
         Udfærdiget i Bruxelles, den 16. juni 2017.
         
            
               På Kommissionens vegne
            
            Vytenis ANDRIUKAITIS
            
               Medlem af Kommissionen
            
         
      
      
         (1)  EUT L 139 af 30.4.2004, s. 206.
      
         (2)  Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (EUT L 165 af 30.4.2004, s. 1).
      
         (3)  Kommissionens beslutning 2006/766/EF af 6. november 2006 om lister over tredjelande og områder, hvorfra det er tilladt at importere toskallede bløddyr, pighuder, sækdyr, havsnegle og fiskevarer (EUT L 320 af 18.11.2006, s. 53).
      
         (*1)  Den tidligere jugoslaviske republik Makedonien: Landets endelige nomenklatur vil blive fastsat efter afslutningen af de igangværende forhandlinger i FN herom.«